Diari Oficial de la Generalitat Valenciana


Sumari del DOGV 8481, del 07-02-2019 (2019/1128)

RESOLUCIÓ de 4 de febrer de 2019, del director de l'Institut Cartogràfic Valencià, per la qual es proveeixen, pel sistema de lliure designació, els llocs número 32568 i 32700, anunciats en la convocatòria número 101/2018.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1128


Data del document
:   04-02-2019

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * funcionari

RESOLUCIÓ de 4 de febrer de 2019, del director de l'Institut Cartogràfic Valencià, per la qual es proveeixen, pel sistema de lliure designació, els llocs número 32399 i 32117, anunciats en la convocatòria número 101/2018.  
 [2019/1128]  
Vista la Resolució de la Direcció General de Funció Pública, per la qual es convoca la provisió, pel sistema de lliure designació, del lloc de treball vacant de naturalesa funcionarial en l'Institut Cartogràfic Valencià, número 32846 i 32825, convocatòria 101/2018 (DOGV 8445, 17.12.2018).  
Vist l'informe preceptiu i vinculant de la Direcció General de Funció Pública, de data 11 de gener de 2019, en relació amb les sol·licituds que compleixen els requisits, corresponents a l'esmentada convocatòria 101/2018.  
Considerant l'historial professional d'aptituds i capacitats professionals aportat per Santiago Arturo Yudici Oliver, en relació amb el lloc de treball 32722 a què opta, en concret haver ocupat la direcció dels Serveis de Projectes Cartogràfics de l'1 de març de 2016 al 31 de maig de 2018, període en el qual l'activitat d'aquest organisme s'ha incrementat significativament, quant a projectes estructurals de producció, actualització i difusió de productes cartogràfics, fet que queda corroborat per l'increment de pressupost de l'organisme i grau d'execució d'aquest.  
  
Així mateix, considerant l'historial professional d'aptituds i capacitats professionals aportat per Raquel Fernández Martínez, en relació amb el lloc de treball 32758 a què opta, en concret l'experiència demostrada en les matèries pròpies d'aquest lloc de treball, relatives a la fotogrametria digital, la teledetecció, la cartografia i els sensors aerotransportats i especialment les relatives a la definició dels plecs tècnics per a la contractació administrativa de productes cartogràfics i el seu control de qualitat.  
Considerant que la Direcció General de Funció Pública ha informat que Santiago Arturo Yudici Oliver i Raquel Fernández Martínez compleixen els requisits exigits en la convocatòria.  
Per tot això, és considera que Santiago Arturo Yudici Oliver és idoni per a exercir les funcions atribuïdes al lloc de treball 32636 i Raquel Fernández Martínez és idònia per a exercir les funcions atribuïdes al lloc de treball 32160.  
De conformitat amb la base quarta de la resolució de la convocatòria, així com l'article 102 de la Llei 10/2010, de 9 de juliol, de la Generalitat, d'ordenació i gestió de la funció publica valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resolc:  
  
  
Nomenar Santiago Arturo Yudici Oliver, funcionari de carrera del subgrup A1, amb NRP [...]59S0, com a subdirector general de Geomàtica, lloc número 32928, subgrup A1, complement de destinació 30 i complement específic E050.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació s'efectuarà l'endemà de la publicació.  
  
Nomenar Raquel Fernández Martínez, funcionaria de carrera del subgrup A1, amb NRP [...]511T0, com a cap del Servei d'Observació del Territori, lloc número 32065, subgrup A1, complement de destinació 28 i complement específic E050.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació s'efectuarà l'endemà de la publicació.  
  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o bé recurs contenciós administratiu davant el jutjat contenciós administratiu de València, o davant del jutjat contenciós administratiu de la circumscripció en la qual tinga el seu domicili la persona demandant, en el termini de dos mesos comptadors des de l'endemà de la seua notificació. Tot això, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 4 de febrer de 2019.- El director de l'Institut Cartogràfic Valencià: Xavier Navarro García.